Diari Oficial de la Generalitat Valenciana


Sumari del DOGV 5808, del 17-07-2008 (2008/7803)

Informació pública del Conveni Urbanístic entre l'Ajuntament de la Vila Joiosa i María García Cortés.
-----------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7803


Data del document
:   27-05-2008

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública del Conveni Urbanístic entre l'Ajuntament de la Vila Joiosa i María García Cortés. [2008/7803]  
Per mitjà d'este edicte es fa públic que l'alcalde Gaspar Lloret Valenzuela, en data 20 de maig de 2008, ha dictat la resolució 1866 que en la part dispositiva literalment s'expressa:   
[...]  
Per tot això, resolc:  
Primer. Sotmetre a informació pública el projecte de Conveni Urbanístic entre l'Ajuntament de la Vila Joiosa i María García Cortés, que es transcriu a continuació, junt amb l'annex I adjunt, que formen part del Conveni:  
«...La Vila Joiosa, de de 2008  
Reunits:  
D'una part, Gaspar Lloret Valenzuela, alcalde president de l'Ajuntament de la Vila Joiosa, qui actua en representació d'este i assistit de Vicent Ferrer Mas, secretari de la corporació municipal.  
I d'una altra, María García Cortés, major d'edat, veïna de la Vila Joiosa, amb document nacional d'identitat número 64420134D amb domicili a l'efecte de notificació en partida Paradís número 23, de La Vila Joiosa.  
Tots els intervinents es reconeixen capacitat i representació suficient per a obligar-se i,   
Exposen:  
I. Que María García Cortés és propietària de la finca següent:  
Descripció: un tros de terra de regadiu eventual situada al terme de la Vila Joiosa, partida dels Plans, comprensiva de quatre àrees i huitanta centiàrees, amb una casa de camp de sols planta baixa, formada de diverses dependències i que mesura seixanta metres quadrats. Limita: al nord, finca de la Mutualidad de Accidentes del Mar y del Trabajo; al sud, terres de Joaquín Picó Ruso; a l'est, amb el senyor Picó Ruso i la mutualitat; i a l'oest, camí.  
Inscripció: inscrita al Registre de la Propietat de la Vila Joiosa, al tom 903, llibre 398, foli 57, finca número 6.971.  
Càrregues: lliure de càrregues, llevat l'afecció al pagament de l'impost.  
Referència cadastral: 002100100YH46E001hP.  
II. Que la finca abans descrita es troba inclosa, en l'àmbit del sector de sòl urbanitzable PP-24, de la Vila Joiosa, i té, part d'esta, la qualificació de viari estructural, la qual cosa implica que, després de la gestió urbanística del sector, el terreny haurà de passar a integrar el domini públic municipal, i quedarà una resta de finca com a terreny inserit en zona edificable lucrativa.   
III. Que, no obstant això, l'Ajuntament ha avançat la gestió d'este viari estructural a través de la seua inclusió dins de la Unitat d'Execució del Sector PP-23 Gasparot, i els terrenys es gestionen a través del corresponent projecte de reparcel·lació de l'esmentat sector. S'hi adjunta plànol del projecte de reparcel·lació del Sector PP-23.  
IV. Que, previ al projecte de reparcel·lació del Sector PP-23, l'interessat va oferir la cessió d'estos terrenys a l'Ajuntament amb reserva de l'aprofitament corresponent a materialitzar en el Sector PP-24 amb la finalitat d'acumular tot l'aprofitament en un mateix àmbit d'actuació. Esta sol·licitud no la va resoldre l'Ajuntament, i es van incloure finalment els terrenys en l'àrea reparcel·lable del Sector PP-23.  
V. Que, segons este projecte de reparcel·lació, li correspon una indemnització substitutòria en no aconseguir el terreny qualificat com a viari estructural la parcel·la mínima en el sector PP-23, concretada en 4.693,28 euros. Esta indemnització l'ha rebuda l'interessat de l'agent urbanitzador del sector, Inmovila, SL; indemnització que posteriorment haurà de ser recaptada a l'Ajuntament de la Vila Joiosa segons fixa el compte de liquidació provisional del projecte en atribuir-se-li a este l'aprofitament urbanístic pels terrenys situats en este viari estructural.  
VI. Tenint interés l'Ajuntament de la Vila Joiosa que estos propietaris puguen acumular el màxim aprofitament possible en un sol sector, i en concret a sumar als aprofitaments que derivaran de la finca registral 6.971, a l'efecte d'evitar proindivisos i, fins i tot, de nou indemnitzacions substitutòries, ambdós parts intervinents han aconseguit un acord en este sentit, que formalitzen per mitjà d'este Conveni Urbanístic i amb sotmetiment a les següents,   
Clàusules:  
Primera: 1. L'Ajuntament de la Vila Joiosa garantix en el futur projecte de reparcel·lació del Sector PP-24 Paradís Nord, a María García Cortés, com a titular de la finca registral número 6.971, la materialització de 26,07 metres quadrats de sostre que es correspon amb els metres quadrats de viari estructural inserits en el Sector PP-24, però, gestionats pel Sector PP-23.  
Este aprofitament s'adjudicarà en virtut dels excedents d'aprofitament dels quals l'Ajuntament serà titular en el Sector PP-24 en ser l'àrea reparcel·lable del sector inferior a la unitat d'execució.  
Els 26,07 m²t s'atribuiran a María García Cortés en el projecte de reparcel·lació del Sector PP-24 en concepte de diferències d'adjudicació. En el cas que estes foren valorades en quantia superior a la fixada en el projecte de reparcel·lació del Sector PP-23, la diferència serà assumida pel propietari.  
2. María García Cortés en pagament de la garantia efectuada per l'Ajuntament en la clàusula primera d'este Conveni, deposita en l'Ajuntament aval bancari per la quantitat de 4.693,28 euros.  
Esta quantia es correspon amb la indemnització substitutòria atribuïda a María García Cortés en el projecte de reparcel·lació del Sector PP-23 Gasparot del Pla General d'Ordenació Urbana per no aconseguir els seus drets els mínims fixats per la normativa del sector.  
La quantia la farà efectiva l'interessat i l'Ajuntament en podrà disposar per a les finalitats que es troben legalment previstes una vegada es plasme en el projecte de reparcel·lació del Sector PP-24 els 26,07 m²t a favor de María García Cortés i aquell es trobe aprovat per l'òrgan competent de l'Ajuntament i siga ferm en via administrativa.  
Segona. Indemnització d'edificacions, instal·lacions i plantacions: 1. Les indemnitzacions que segons el projecte de reparcel·lació del Sector PP-23 li corresponguen en concepte d'edificacions, instal·lacions i plantacions, seran rebudes en el moment que legalment corresponga segons l'esmentat projecte, i es diferenciaran, per tant, de les que correspon per diferències d'adjudicació en no aconseguir la parcel·la mínima i que es concreta en els següents conceptes i valors:  
- Indemnitzacions per elements a enderrocar: 1.953 euros.  
No obstant, esta quantitat podrà variar si en un futur, i després de l'execució de la urbanització del Sector PP-23 resultara una quantitat major que vindrà determinada en el compte de liquidació definitiva del projecte de reparcel·lació del sector i que serà a la que quedaran subjectes les parts.  
Tercera. Règim jurídic: 1. Este Conveni Urbanístic es troba sotmés a allò que ha disposat la disposició addicional quarta de la Llei 16/2005, de 30 de desembre, Llei Urbanística Valenciana.  
2. L'eficàcia d'este Conveni queda condicionada a la aprovació pel Ple de l'Ajuntament de la Vila Joiosa, prèvia obertura d'un període d'informació pública del projecte de conveni per un termini de 20 dies. Fins que no es produïsca esta aprovació plenària, no tindrà lloc la transferència del domini, ni de la possessió de l'immoble objecte d'este Conveni.  
3. De conformitat amb allò previst en l'apartat 4.5ª de l'esmentada disposició addicional quarta, allò que s'ha acordat en este Conveni «s'entén sense perjuí de l'exercici amb plenitud per part de l'administració de la potestat de planejament, i sempre estarà sotmés a la condició suspensiva que el pla o instrument corresponent faça possible el seu compliment. L'incompliment d'esta condició no donarà lloc, en cap cas, a responsabilitat de l'administració que haguera subscrit el conveni, llevat que el canvi de criteri que determinara la impossibilitat de compliment li fóra imputable i no es justificara prou en raons objectives d'interés públic».  
I perquè conste i en prova de conformitat, firmen els intervinents este document, en dos exemplars, en el lloc i la data indicats en l'encapçalament, de tot això, com a secretari, en done fe.   
[....]  
Índex d'annexos que s'hi adjunten:  
- Annex I: plànol de parcel·la afectada.  
Segon. La informació pública s'anunciarà mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió en la localitat, durant un termini de 20 dies, comptats a partir de la publicació en el Diari Oficial de la Comunitat Valenciana. Durant este termini, el document de Conveni haurà de trobar-se depositat, per a consulta pública, a l'Ajuntament de la Vila Joiosa.   
Esta documentació estarà a disposició dels interessats en les oficines de l'Àrea d'Urbanisme, síties al carrer Cristóbal Galiana, núm. 2, de la Vila Joiosa, en horari de 09.00 a 13.00 hores.  
Tercer. Notifiqueu esta resolució a l'agent urbanitzador del Sector PP-24 Paradís Nord.   
Contra la present resolució, no pot interposar-se cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
Cosa que fa pública a fi de fer complir el requisit establit en l'article 83.2.a, de la Llei 16/2005, de 30 de desembre, de la Generalitat Urbanística Valenciana.  
La Vila Joiosa, 27 de maig de 2008.- El regidor d'Urbanisme, Obres i Nucli Històric: Vicent Serra i Seva.